Retningslinjer BTV (Buskerud, Vestfold og Telemark) 2018

**Generelt:**

* Planlagte prosjekter meldes til landbrukskontoret i løpet av høsten og før søknad sendes.
* Ingen søknadsfrist, fortløpende behandling
* Søknaden må være besluttet før prosjektet kan igangsettes.
* Egeninnsats kan kun godtgjøres for søker og partner, ikke for barn, foreldre, eller dugnader ellers.
* Søker må normalt ha hjemmel til eiendommen hvor prosjektet/investeringen som omsøkes skal gjennomføres. Støttemottaker må være eier av landbrukseiendom eller registrert foretak, fellesprosjekter kan støttes gjennom eier av landbrukseiendom eller foretak.
* Søker må dokumentere tilstrekkelig areal/kvote for planlagt prosjekt. Der hvor leid areal og kvote er avgjørende for prosjektet ønsker vi 10 års skriftlig avtale for minst 70% av det leide arealet/kvoten.

**Prioriterte tiltak/områder:**

**Tradisjonelt landbruk**

* Investeringer som representerer et løft og vekst og klar oppgradering av produksjonsanlegg. (Prioritere prosjekter som gir økt matproduksjon innen produksjoner der markedssituasjonen tillater det.)
* Prioriterer prosjekter og anlegg for korn, potet, grønnsaker, frukt og bær.
* Prioriterer kostnadseffektive korntørker og lager for minimum 400 dekar, gjerne i samarbeidsløsninger.
* Grovforbaserte husdyrproduksjoner melk og kjøtt med kostnadseffektive driftsopplegg utenom de beste kornområdene.
* Modernisering og oppgradering av driftsapparat for eksisterende kraftforproduksjoner.
* Trebruk og bioenergi
* Økologisk produksjon

**Bygdenæring**

* Videreforedling og produktutvikling av lokalmat
* Inn på Tunet
* Landbruksbasert reiseliv, mat og opplevelsesproduksjon.
* Fjellandbruk og urbant landbruk.

**Ikke prioriterte tiltak/områder***:*

**Tradisjonelt landbruk**

* Redskapshus, verksted, lager
* Generelt vedlikehold og andre mindre investeringer.
* Nyetablering og kapasitetsøkning kraftforkrevende produksjoner.
* Utstyr anskaffet ved leasing og brukt utstyr som tidligere er delfinansiert med tilskudd
* Prosjekter der støtte fra Innovasjon Norge ikke er avgjørende for gjennomføring av prosjektet

**Bygdenæring**

* Fysiske investeringer i hyttefelt og annen kapitalkrevende utleievirksomhet
* Tradisjonell tjenesteytende næring
* Handelsvirksomhet på innkjøpte varer
* Ridebane/-hall og oppstalling av hest.

**Utmåling**

**Generelt**

Alle tall er maks tilskuddssatser. Det må påregnes forskjell i utmåling av støtte ut i fra kravet om å være utløsende, og ut i fra etterspørsel.

Generelt høyere prioritering og utmåling til unge og nyetablerte brukere der prosjektet har risiko, og der eiendommens totale næringsinntekt er viktig.

**Investeringer (tradisjonelt landbruk og bygdenæring)**

Tilskudd inntil 35% og maks 2 000 000 av godkjent kostnadsoverslag.

Ved investering i driftsbygning kan det gis ekstra tilskudd (ikke utover maks tilskuddssats, 2 mill kroner) ved bruk ut over 20m3 trelast, med 1000 pr m3 for hele forbruket (maks 150.000 kroner), basert på en uavhengig utregning for medgått trelast.

Buskerud og Vestfold kan gi tilskudd inntil 25 % av godkjent kostnadsoverslag til frukt/bær med mer enn 10 års høstetid og areal og 10 år prioriteres.

Telemark: Se eget fruktnotat.

**Tilskudd ved generasjonsskifte (søkere under 35 år, tradisjonelt landbruk og bygdenæring)**

Tilskudd inntil 50% av godkjent kostnadsoverslag, maks. kostnadsgrunnlag inntil 1,5 mill. kroner.

Det er et krav at mottakere av generasjonsskiftetilskudd skal drive aktiv landbruks- og næringsvirksomhet.

Lån kan innvilges til investering på bruk der næring er viktig inntekt.

**Etablerer- og bedriftsutviklings- tilskudd** **(oppstart av ny virksomhet/bygdenæring)**

Inntil 50% av godkjente kostnader, men det kan ikke overskride de eksterne kostnadene.